cyanic-selkie/wikianc huggingface dataset:
Paali-kaanon
Vinaya Pitaka
Ensimmäinen luokka, Vinaya Pitaka, käsittelee enimmäkseen sanghan sääntöjä, sekä munkeille että nunnille. Sääntöjä edeltävät tarinat, jotka kertovat, kuinka Buddha tuli kertomaan ne, ja niitä seuraa joukko selityksiä ja analyysejä. Tarinoiden mukaan säännöt laadittiin tapauskohtaisesti, Buddhan kohdatessa seuraajiensa keskuudessa erilaisia käyttäytymisongelmia tai kiistoja. Tämä pitaka voidaan jakaa kolmeen osaan:
Sutta Pitaka
Toinen luokka on Sutta Pitaka (kirjaimellisesti "säikeiden kori" tai "hyvin puhuttu"; sanskritin kielellä : Sutra Pitaka, ensinnä mainitun merkityksen mukaisesti), joka koostuu pääasiassa buddhan opetustapahtumista. Sutta Pitakalla on viisi alajakoa tai nikayaa :
Abhidhamma Pitaka
Kolmas luokka, Abhidhamma Pitaka (kirjaimellisesti "dhamman tuolla puolella", "korkeampi dhamma" tai "erityinen dhamma", sanskritin kielellä: Abhidharma Pitaka ), on tekstikokoelma, joka antaa oppineiden selityksen buddhalaisista opeista erityisesti liittyen mieleen. Toisinaan siihen viitataan "systemaattisen filosofian" korina. Abhidhamma Pitakassa on seitsemän kirjaa:
Perinteinen kanta on, että abhidhamma viittaa absoluuttiseen opetukseen, kun taas suttat ovat sovellettu kuulijalle. Suurin osa tutkijoista kuvailee abhidhammaa pyrkimyksenä systematisoida suttien opetukset: Cousins sanoo, että siinä missä suttissa ajattelu on sekvensseinä tai prosesseina, abhidhammassa ajattelu on tiettyjen tapahtumien perusteella.
Vertailu muihin buddhalaisiin kaanoneihin
Kaksi muuta nykypäivänä käytössä olevaa buddhalaista pääkaanonia ovat kiinalainen buddhalainen kaanon ja Tiibetin Kangyur.
Kiinan buddhalaisen kaanonin nykyaikainen standardiversio on Taishō Revised Tripiṭaka, jolla on sata suurta jakoa, yhteensä yli 80 000 sivua. Tähän sisältyy Vinayat Dharmaguptaka-, Sarvāstivāda-, Mahīśāsaka- ja Mahāsaṃghika- koulukunnilta. Se sisältää myös neljä suurta Āgamaa, jotka ovat analogisia paali-kaanonin nikayoille. Ne ovat: Saṃyukta Āgama, Madhyama Āgama, Dīrgha Āgama ja Ekottara Āgama. Mukana ovat myös Dhammapada, Udāna, Itivuttaka ja Milindapanha. On myös lisätekstejä, mukaan lukien varhaiset historiaa, jotka on säilytetty varhaisista buddhalaisista koulukunnista, mutta joita ei löydy paalinkielisinä. Kaanoni sisältää Abhidharman laajoja teoksia, etenkin Sarvāstivāda-koulusta. Kiinalaisessa kaanonissa säilytetyt intialaiset teokset käännettiin pääosin buddhalaisista hybridi-sanskritista, klassisesta sanskritista tai alueellisista prakritseista. Kiinalaiset kutsuivat näitä yleensä yksinkertaisesti " sanskritiksi " (Ch. 梵語, Fànyǔ). Koko kiinalaisen buddhalaisen kaanonin ensimmäinen puulohkopainatus tehtiin Song-dynastian aikana Kiinassa keisarillisella määräyksellä 971 jaa. Varhaisin päivätty painettu buddhalainen sutra oli Timanttisutra, joka on painettu 868 jaa. ( upāsakan painama ilmaista jakelua varten); vaikka yksittäisten buddhalaisten suttien ja niihin liittyvien materiaalien painaminen on saattanut alkaa jo 600-luvun puolella.
Tiibetin kangyur koostuu noin sadasta osasta ja se sisältää versioita Vinaya Pitakasta, Dhammapadasta (nimeltään Udanavarga ) ja osia joistain muista kirjoista. Myöhemmän kokoamisen takia se sisältää suhteellisesti vähemmän varhaisia buddhalaisia tekstejä kuin paali- ja kiina-kaanonit.
Kiinan ja Tiibetin kaanonit eivät ole paalin käännöksiä ja eroavat siitä monin tavoin, mutta ne sisältävät joitain tunnistettavasti samanlaisia varhaisia teoksia. Abhidharma-kirjat ovat kuitenkin pohjimmiltaan erilaisia teoksia kuin paalin Abhidhamma Pitaka. Kiinan ja Tiibetin kaanonit koostuvat myös Mahāyāna sūtrista ja Vajrayāna tantroista, joilla ei ole vertailukohtia paali-kaanonissa.
Aleksi Orenius
Aleksi Orenius (s. 24. lokakuuta 1993 Tampere) on suomalainen jääkiekkopuolustaja.
Seuraura
Orenius on Ilveksen oma kasvatti. Hän voitti A-nuorten SM-pronssia vuonna 2011 ja B2-nuorten SM-hopeaa vuonna 2010. Kaudella 2008–2009 Orenius toimi Ilveksen C-nuorten kapteenina. Hän kuului joukkueen kapteenistoon myös A-nuorissa kaudella 2011–2012.
Toukokuussa 2012 Orenius teki kaksivuotisen SM-liigasopimuksen Ilveksen kanssa. Hän teki liigadebyyttinsä 12. lokakuuta 2012 JYPiä vastaan. Orenius sai ottelussa jääaikaa 12.50 minuuttia. Hän pelasi kauden aikana kaikkiaan kolme SM-liigaottelua. Miesten pelit tulivat Oreniukselle tutuksi myös kuuden Mestis-ottelun verran Lempäälän Kisasta. Suurimman osan kaudestaan hän pelasi kuitenkin Ilveksen A-nuorissa.
Maajoukkueura
Orenius on pelannut kolme nuorten ja yhden poikien maaottelun.
E-jolla
E-Jollat, Europe Class, ovat tämän hetken suosituimpia kevytveneitä. E-Jollaa voi käyttää yksi tai kaksi ihmistä, ja ne ovat erittäin nopeita. E-jollassa on yksi purje, jota säädetään skuutti-köydellä. Skuutti-köysi löysää ja kiristää purjetta, mikä auttaa purjetta saamaan mahdollisimman hyvän ilmavirtauksen alleen. E-Jollan suunnitteli belgialainen Alois Roland vuonna 1960. E-jolla kehittettiin Moth-kehitysluokan kokemusten perusteella. E-jollalla ja Moth-luokan veneillä onkin yhtenäisiä mittoja.
Agnes Rögård
Agnes Elisabeth Rögård (23. kesäkuuta 1912 Vöyri – 23. helmikuuta 1983 Loviisa) oli suomalainen ruotsin kielellä kirjoittanut kirjailija.
E-jolla
Materiaalit ja tekniset tiedot
E-Jollat valmistetaan nykyisin pääasiassa lasikuidusta, vaikka puusta valmistettujakin tehdään. Nykyiset E-Jollat ovat noin 3½ metriä pitkiä ja painavat noin 50 kiloa. Purjepinta-ala on useimmiten 7 neliömetriä, ja purjeet valmistetaan kudotusta kankaasta, jotta ne kestävät kovan rasituksen. 1990-luvulta lähtien alumiinisten mastojen rinnalla sallittiin hiilikuitumastot.
Kilpalaji
Europe Class oli yksi olympialaisten purjehduslajeista. E-jollalla kilpailevan purjehtijan ihanteellisena painona pidetään noin 55-75 kg. Veneellä kilpaillaan jopa 12,5 m/s tuulessa. Lajissa kansainvälisellä tasolla menestyneistä suomalaispurjehtijoista tunnetuin on Sari Multala, joka sijoittui kesän 2000 ja 2004 olympialaisissa viidenneksi.
Agnes Rögård
Rögård toimi sairaanhoitajana Espoossa, Tammisaaressa ja 1940-luvun lopulta lähtien Loviisassa. Vuosina 1951–1972 hän toimi kansakoulunopettajana. Hän avusti myös Vasabladet, Hufvudstadsbladet ja Östra Nyland-lehtiä ja hänen runojaan ja proosatekstiään julkaistiin muun muassa Horisont-aikakauslehdessä.
Rögård kirjoitti neljä romaania. Viimeisessä romaanissaan Där brickor bryts hän kuvasi kokemuksiaan sodanaikaisissa kenttäsairaaloissa.
Conte di Cavour -luokka
Conte di Cavour -luokka oli Italian kuninkaallisen laivaston kolmen vuonna 1914 valmistuneen taistelulaivan muodostama alusluokka ensimmäisessä ja toisessa maailmansodassa.
Taustaa
Italian laivastolle valmistui 1913 ensimmäinen dreadnought-taistelulaiva Dante Alighieri, joka oli sekä nopea että vahvasti aseistettu. Alus oli kuitenkin vanhentunut jo valmistuessaan. Lisäksi Itävalta-Unkari oli toukokuussa 1910 laskenut vesille ensimmäisen neljästä vastaavasta aluksestaan, joka tosiasiassa saatiin palvelukseen jo ennen italialaista alusta. Myös Ranska oli tilannut kaksi vastaavaa alusta vuosille 1910 ja 1911, mikä pakotti Italian aloittamaan uusien aluksien suunnittelun säilyttääkseen tasapainon Välimerellä.
Tilaus
Italian hallitus hyväksyi 2. joulukuuta 1909 kolmen aluksen tilauksen, mihin tarvittavat varat budjetoitaisiin seuraavalle vuodelle. Suunnittelun perustana amiraali Edoardo Masdealla oli suuremmalla uppoumalla ja paremmalla suojalla varustettu Dante Alighieri, jolloin luokan alukset olisivat hitaampia kuin edeltäjänsä. Lisäksi alusten aseistusta vahvennettiin lisäämällä yksi kahdentoista tuuman tykki.
Luokan aseistus koostui kolmestatoista Armstrong Whitworthin toimittamasta 305 millimetrin tykistä asennettuina viiteen torniin. Kolme kolmoistykkitornia asennettiin A-, Q- ja Y-torneiksi ja kaksoistykkitornit B- ja X-torneiksi. Alusten propulsiojärjestelmä koostui neljästä akselista, joihin oli suoraan kytketty turbiinit. Höyry tuotettiin Giulio Cesaressa 24 hiiltä ja öljyä polttavalla Bleychnyde-kattilalla ja kahdessa muussa 12 Babcock-kattilalla.
Ōhorikōenin metroasema
thumb|Metroaseman sisäänkäynti Ōhorikōenin metroasema on Fukuokan kaupungin Chūōn suuralueella sijaitseva metroasema. Asema on kuudes asema Kūkō-linjalla Meinohaman aseman päästä lukien. Asema avattiin 26. heinäkuuta 1981 ja se on saanut nimensä viereisen Ōhorikōenin puiston mukaan.
Aseman läheisyydessä sijaitsevat muun muassa:
Luettelo Suomen sotasairaaloista toisen maailmansodan aikana
pienoiskuva|Sotasairaalan potilaita ja hoitajia vuodelta 1940. Kuva: Väinö Kannisto / Helsingin kapunginmuseo Tämä on epätäydellinen Luettelo suomalaisista sotasairaaloista toisen maailmansodan aikaan.
Raija Vahasalo
Raija Elina Vahasalo (o.s. Rautanen, s. 10. maaliskuuta 1961 Huittinen) on suomalainen kokoomusta edustava poliitikko. Hän toimi kansanedustajana Uudenmaan vaalipiiristä vuosina 1999–2015 ja 2018–2019.
Vahasalo on ollut Kirkkonummen kunnanvaltuuston jäsen vuodesta 1993 ja kunnanhallituksen puheenjohtaja vuodesta 2013.
Tausta
Vahasalo opiskeli kasvatustieteitä Turun yliopistossa ja kouluhallintoa Helsingin yliopistossa. Hän valmistui kasvatustieteen maisteriksi vuonna 1984.
Ennen valintaansa eduskuntaan Vahasalo työskenteli luokanopettajana (1984–1997) ja rehtorina (1997–1999).
Vuodesta 2000 Vahasalo on ollut Koululiikuntaliiton puheenjohtaja ja vuosina 2002–2009 Pelastakaa Lapset ry:n hallituksen jäsen.
Poliittinen ura
Vahasalo on ollut Kirkkonummen kunnanvaltuuston jäsen vuodesta 1993. Vuosina 1993–1996 hän oli Kirkkonummen sosiaalilautakunnan puheenjohtaja. Vuodesta 1997 hän on ollut kunnanhallituksen jäsen, vuosina 2005–2008 ensimmäinen varapuheenjohtaja ja vuodesta 2013 puheenjohtaja. Vuosina 2001–2008 hän oli myös Uudenmaan liiton hallituksen jäsen. Vahasalo johti Kirkkonummen Kokoomusta vuosina 1996–1999. Alueellisesti kansanedustaja Vahasalo on vaikuttanut kantatie 51:n jatkamiseen moottoritienä Espoonlahdesta Kirkkonummelle. Sivistyspuolella kansanedustaja Vahasalo on muun muassa ollut käynnistämässä varhaiskasvatuslain uudistusta.
Eduskuntaan Vahasalo valittiin ensimmäisen kerran vuoden 1999 vaaleissa Uudenmaan vaalipiiristä. Vuosina 2007–2015 Vahasalo oli eduskunnan sivistysvaliokunnan puheenjohtaja. Hän on kritisoinut muun muassa opintotukijärjestelmän sekavuutta ja ajanut sen kokonaisuudistusta. Sanna Lauslahden siirryttyä Lääketeollisuus ry:n palvelukseen, Vahasalo palasi varasijalta eduskuntaan 10.4.2018. Vahasalo oli ehdolla vuoden 2019 eduskuntavaaleissa ja jäi varasijalle.
Yksityiselämä
Vahasalo on naimisissa ja hänellä on yksi lapsi.
Valkokulmaviuhko
Valkokulmaviuhko (Rhipidura leucophrys) eli aikaisemmalta nimeltään valkokulmamonarkki on yleinen australialainen varpuslintu.
Koko ja ulkonäkö
Linnun pituus on noin 20 cm ja paino noin 20 g. Lajin höyhenpuku on muuten musta, paitsi kapea silmäkulmajuova, katkonainen viiksijuova ja alapuoli ovat valkoiset. Pyrstön pituus on 10–11 cm, sukupuolet ovat saman värisiä.
Esiintyminen
Valkokulmaviuhkot elävät lähes kaikkialla Australian mantereella sekä Papua-Uudessa-Guineassa, Salomonsaarilla, Bismarckinsaarilla ja Indonesian itäisimmillä saarilla. John Latham kuvaili lajin holotyypin Sydneystä Australiasta 1801. Lajista tunnetaan kolme alalajia.
Elinympäristö
Valkokulmaviuhkot asuvat valoisissa metsissä ja aukeilla mailla sekä ihmisasutuksen seuralaisena, ja karttavat sulkeutuneita sademetsiä ja soistuneita metsiä.
Lisääntyminen
Laji on yksiavioinen. Pesä rakennetaan tavallisesti puun vaakasuoran oksan oksanhaaraan. Se on kasvikuiduista punottu riippuva kori, joka on päällystetty hämähäkinseiteillä ja vuorattu karvoilla tai höyhenillä. Sama pesä saattaa olla käytössä useita vuosia, tai pari voi purkaa sen ja käyttää osia uuden pesän rakentamisessa. Naaras munii tavallisesti kolme munaa, joita molemmat puolisot hautovat yhteensä kaksi viikkoa. Kummatkin emot myös hoitavat ja ruokkivat poikasia, jotka jättävät pesän parin viikon ikäisinä. Pari pesii jopa neljästi vuoden aikana, jos olosuhteet ovat suotuisat.
Ravinto
Valkokulmaviuhkot ovat hyönteissyöjiä, jotka saalistavat sekä maassa liikkuvia että lentäviä hyönteisiä ja muita pieniä selkärangattomia. thumb|left|250px|Valkokulmaviuhkon lentosiluetti
Metal Gear Solid V: Ground Zeroes
Metal Gear Solid V: Ground Zeroes on Kojima Productionsin kehittämä ja Konamin vuonna 2014 julkaisema toimintaseikkailu- ja hiiviskelypeli. Se on julkaistu PlayStation 3-, PlayStation 4-, Xbox 360- ja Xbox One -konsoleille, sekä Steamin kautta Windowsille.
Ground Zeroes muodostaa yhdessä Metal Gear Solid V: The Phantom Painin kanssa Metal Gear Solid V -pelikokonaisuuden, jossa Ground Zeroes toimii esiosana sekä tarinallisena prologina ja The Phantom Pain pääosana.
Asetelma
Peli sijoittuu maaliskuuhun 1975, muutama kuukausi Peace Walkerin tapahtumien jälkeen. Pelaaja ohjaa Snakea, tunnetaan myös nimellä Big Boss (Kiefer Sutherland/Akio Ōtsuka), joka työskentelee Militaires Sans Frontièresin (lyh. MSF) kanssa soluttautuakseen amerikkalaiseen salaiseen tukikohtaan Kuubassa nimeltään Camp Omega. Tukikohta oli kerran Kuubasta ja Haitista pakeneville ihmisille tarkoitettu pakolaisleiri, jossa sijaitsee myös vanha vankila. Vankilaa käytetään epätavallisiin menetelmiin, sillä Yhdysvaltain perustuslaki ei lainopillisesti tunnusta sitä. Snaken päätehtävänä on evakuoida Paz Ortega Andrade (Tara Strong/Nana Mizuki), jolla on tietoa Cipherina tunnetusta henkilöstä; ja Ricardo ”Chico” Valenciano Libre (Antony Del Rio/Kikuko Inoue), sandinisti ja entinen lapsisotilas, jonka vangitsi Skull Face (James Horan/Takaya Hashi), puolisotilaallisen XOF-joukon komentaja, joka hallitsee Camp Omegaa. Snaken tehtävää tukevat Kazuhira ”Kaz” Miller (Robin Atkin Downes/Tomokazu Sugita) ja tri ”Huey” Emmerich (Christopher Randolph/Hideyuki Tanaka) MSF:n tukikohdasta Karibianmereltä.
Tarina
Peace Walker -onnettomuuden jälkeen Paz Ortega Andrade on kadonnut ja hänen oletetaan kuolleen. Kazuhira Millerin ja Hueyn johtamana Militaires Sans Frontières keskittyy tulevaan YK:n tarkastukseen, joka epäilee heidän omaavan ydinaseen, minkä MSF päättelee olevan Cipher-organisaation yritys katkaista heidän toimintansa. Heidän valmistautumisensa keskeytyy, kun Kuubassa MSF-agentit ilmoittavat saaneensa selville Pazin olevan hengissä ja vangittuna Camp Omegassa. Tilanne mutkistuu kun Ricardo ”Chico” Valenciano Libre yrittää pelastaa hänet ja joutuu myös vangituksi. Uskoen molempien olevan vaara MSF:n turvallisuudelle, Snake lähetetään soluttautumaan Camp Omegaan ja evakuoimaan heidät tai varmistamaan että he ovat kuolleet, ja jos näin on, ottamaan selville mitä he paljastivat vangitsijoilleen. Snake tiedostaa myös Pazin pelastamisen arvon, sillä hän uskoo sen vakuuttavan Cipherin luovuttamaan, koska Paz olisi halukas keskustelemaan Cipherin toimista MSF:n kanssa.
Snake soluttautuu Camp Omegaan samalla kun salaperäinen XOF-erikoisjoukko poistuu. Hän paikantaa ja evakuoi Chicon, joka väittää Pazin kuolleen. Käyttämällä Chicon antamaa nauhoitusta, Snake ja Miller päättelevät Pazin olevan elossa ja syvemmällä leirissä. Hän hiiviskelee Camp Omegaan ja onnistuu pelastamaan myös Pazin, ja joukko pakenee MSF:n helikopterilla. Kuitenkin matkalla Mother Base -tukikohtaan, Chico huomaa, että Paziin on kirurgisesti ommeltu pommi, jolloin Snake ja MSF:n lääkintämies poistavat sen käsin. He saapuvat Mother Baseen, joka on tulessa XOF:n hyökätessä. Helikopteri laskeutuu ja Snake pelastaa Millerin, joka väittää YK:n tarkastuksen olleen pelkkä juoni ja peite XOF:n hyökkäykselle, joka tuhoaa Mother Basen. Heidän paetessaan XOF:ltä, Paz tulee tajuihinsa ja varoittaa että hänen kehossaan on vielä yksi pommi. Tajuten kohtalonsa, hän hyppää helikopterista, mutta räjähdyksen paineaalto syöksee helikopterin mereen.
Epilogissa paljastuu, että Yhdysvaltain hallitus vähätteli MSF:n tuhoa ja yritti peitellä toimiaan organisaation kanssa, kuten tekevät myös monet MSF:n asiakkaista. Hyökkäyksessä ei ole selviytyjä muita kuin Snake, Miller ja Huey.
Lopputekstien jälkeisessä kohtauksessa, joka sijoittuu ennen Snaken saapumista Camp Omegaan, XOF:n komentaja Skull Face kuulustelee Pazia ja vaatii tietää missä Cipher / Zero on, sillä Paz oli tavannut Zeron henkilökohtaisesti. Paz luovuttaa lopulta ja suostuu kertomaan Skull Facelle Zeron olinpaikan.
Arvostelut
Ground Zeroes on saanut hyviä arvosteluja arvostelijoiden ja pelaajien keskuudessa.
Lontoon olympiastadion
Suunnitelma ja rakentaminen
Stadionin suunnitelma julkaistiin 7. marraskuuta 2007. Suunnittelija Populous on arkkitehtitoimisto, joka on erikoistunut urheilutapahtumapaikkojen ja messukeskusten rakentamiseen sekä suurtapahtumien suunnitteluun. Rakennustyöt kestivät neljä vuotta vuodesta 2007 vuoteen 2011.
Käyttäjät
Stadionista piti tulla jalkapalloseura West Hamin kotikenttä vuodesta 2013 alkaen. Myös jalkapalloseura Tottenham Hotspur FC kilpaili stadionin käytöstä olympialaisten jälkeen. West Ham voitti tarjouskilpailun luvattuaan säilyttää stadionin juoksuradan myös olympialaisten jälkeen. Kansainvälisen yleisurheiluliiton IAAF:n presidentti Lamine Diack kiitteli päätöstä antaa stadion West Hamin käyttöön. Näin stadionilla voidaan järjestää yleisurheilukilpailuja (Timanttiliiga, 2017 MM-kilpailut) myös olympialaisten jälkeen. West Hamin ensimmäinen kausi stadionilla on 2016–2017.
Papu Gómez
Alejandro Darío Gómez eli Papu Gómez (s. 15. helmikuuta 1988 Buenos Aires) on argentiinalainen jalkapalloilija, pelipaikaltaan hyökkääjä. Hän edustaa Espanjan Primera Divisiónissa pelaavaa Sevillaa. Hän voitti maailmanmestaruuden 2022.
Gómez edusti kotimaassaan Arsenal de Sarandía ja San Lorenzoa. Arsenalissa hän voitti Copa Sudamericanan. Kesällä 2010 hän siirtyi italialaisseura Cataniaan, jossa hän pelasi kolmen kauden aikana Serie A:ssa 106 ottelua ja teki niissä 16 maalia. Kauden 2013–2014 hän edusti ukrainalaisseura Metalist Harkovaa ja pelasi Ukrainan jalkapalloliigassa 23 ottelua, joissa hän teki kolme maalia. Elokuussa 2014 Gómez siirtyi italialaiseen Atalantaan. Kaudella 2016–2017 hän teki Serie A:ssa 37 ottelussaan 16 maalia, muun muassa hattutempun huhtikuussa Genoaa vastaan. Tuosta kaudesta alkaen hän toimi joukkueen kapteenina. Gómez pelasi Atalantassa kaikkiaan 209 pääsarjaottelua ja teki niissä 50 maalia. Kaudella 2018–2019 Atalanta ylsi Italian cupissa loppuotteluun ja Gómez teki molemmissa välieräotteluissa Fiorentinaa vastaan maalin.
Gómez pelasi kaudella 2017–2018 Eurooppa-liigassa seitsemän ottelua ja teki maalin Evertonia sekä Lyonia vastaan. Kaudella 2019–2020 hän pelasi Mestarien liigan alkulohkossa joukkueensa kaikki kuusi ottelua sekä kolme pudotuspeliä ja teki maalin alkulohkon kotiottelussa Dinamo Zagrebia vastaan. Kaudella 2020–2021 hän pelasi Mestarien liigan alkulohkossa joukkueensa kaikki kuusi ottelua ja teki maalin vierasottelussa FC Midtjyllandia vastaan.
Tammikuussa 2021 Gómez siirtyi espanjalaisseura Sevillaan. Loppukauden aikana hän pelasi 18 Primera Divisiónin ottelua ja teki kolme maalia. Mestarien liigassa hän pelasi kaksi ottelua. Kaudella 2021–2022 hän viimeisteli Espanjan pääsarjassa 29 ottelussa viisi maalia. Mestarien liigassa hän pelasi viisi ja Eurooppa-liigassa kaksi ottelua.
Gómez pelasi alle 20-vuotiaiden MM-kilpailuissa 2007 kaksi ottelua, joissa molemmissa hän tuli vaihtopelaajana kentälle. Argentiina voitti kisoissa kultaa. Argentiinan A-maajoukkueessa Gómez on pelannut 17 ottelua. Ensimmäisessä maaottelussaan kesäkuussa 2017 Singaporea vastaan hän teki maalin. Myöhemmin samana vuonna hän pelasi myös Perua, Venäjää ja Nigeriaa vastaan. Hän pelasi Argentiinan mestaruuteen päättyneessä vuoden 2021 Copa Américassa alkulohko-ottelut Paraguayta ja Boliviaa vastaan, ja teki molemmissa peleissä myös maalin. MM-kilpailuissa 2022 hän oli avauskokoonpanossa otteluissa Saudi-Arabiaa ja Australiaa vastaan, muttei pelannut muissa otteluissa Argentiinan voittaessa maailmanmestaruuden.
Saavutukset
Päivitetty 1. kesäkuuta 2023.
Argentiina
Sevilla FC
Copa Sudamericanan mestari: 2006-2007
Juhana Jyrkiäinen
Juhana Jyrkiäinen (s. 4. huhtikuuta 1990) on suomalainen futsalpelaaja, joka edustaa Futsal-liigassa pelaavaa Akaa Futsalia. Jyrkiäinen on noussut myös Suomen futsalmaajoukkueen avainpelaajiin. Hän on tehnyt 63 maaottelussa 24 maalia. Urallaan aiemmin Jyrkiäinen on pelannut 2012-2018 Ilves FS:issa, jossa hän oli mukana voittamassa Suomen mestaruutta kolmesti (2012-2014), sekä tamperelaisessa AC Estudiantesissa.
Jyrkiäinen valittiin helmikuussa 2020 futsal-liigan kuukauden pelaajaksi. Jyrkiäinen toimii myös jalkapallo- ja futsal-erotuomarina.
Nimetön (elokuva)
Nimetön (Los Sin Nombre) on vuonna 1999 tehty espanjalainen kauhuelokuva. Elokuva pohjautuu Ramsey Campbellin romaaniin The Nameless. Elokuvan on ohjannut Jaume Balagueró.
Elokuva kertoo Claudiasta, jonka pieni tytär murhattiin viisi vuotta sitten. Juuri kun Claudia oli päässyt elämässään yli pahimmista koettelemuksista tyttärensä menettämisestä, niin puhelin soi. Puhelimessa on tuttu ääni, joka sanoo ”Äiti se olen minä... tule hakemaan minut.” Tästä syvästi järkyttynyt Claudia ryhtyy tutkimuksiin ja saa avukseen ex-poliisin ja yliluonnollisiin asioihin perehtyneen toimittajan.
Elokuva on haalinut paljon palkintoja itselleen fantasiaelokuvafestivaaleilla, muun muassa Puchon International Film Festivalin ja Fantasporto 2000:n palkinnot parhaasta ohjauksesta, Brysselin palkinnon parhaasta elokuvasta, Sitgesin parhaan elokuvan palkinnon ja Melies d’Orin parhaan eurooppalaisen fantasiaelokuvapalkinnon 1999.
Jonas Dassler
thumb|Jonas Dassler [[Berliinin elokuvajuhlat|Berliinin elokuvajuhlissa vuonna 2019.]] Jonas Dassler (s. 22. maaliskuuta 1996 Remscheid) on saksalainen näyttelijä.
Command & Conquer 3: Kane’s Wrath
Command & Conquer 3: Kane’s Wrath on EA Los Angelesin ja Electronic Artsin kehittämä laajennusosa Command & Conquer 3: Tiberium Warsille. Peli julkaistiin Windowsille Yhdysvalloissa 24. maaliskuuta 2008 ja Euroopassa 28. maaliskuuta 2008, ja Xbox 360 -konsolille tarkoitettu pelin painos ilmestyy 10. kesäkuuta 2008. Peli kuuluu Command & Conquer -pelisarjan "tiberium-jatkumoon", johon kuuluvat myös pelit Command & Conquer: Tiberian Dawn, Command & Conquer: Tiberian Sun, Command & Conquer: Renegade ja Command & Conquer 3: Tiberium Wars sekä niiden lisälevyt.
Peli eroaa muista tiberium-jatkumon peleistä siinä mielessä, että tarina kulkee kolmessa eri ajanjaksossa: ennen Tiberium Warsin tapahtumia jälkeen Tiberian Sun: Firestormin, Tiberium Warsin aikana ja sen jälkeen. Tarinan yhteiskesto on noin 20 vuotta. Nimensä mukaisesti peli käsittelee läheisesti Nodin veljeskunnan johtajaa Kanea.
Uudet ominaisuudet
Uusia ominaisuuksia ovat alapuolueet, Epic-yksiköt, uusi Nodin tarinakampanja ja pelimuoto nimeltä Global Conquest. Myös perusarmeijat ovat saaneet uusia yksiköitä, rakennuksia ja tukivoimia käyttöönsä.
Alapuolueet
Kane’s Wrathissä kaikki pelin taistelevat osapuolet ovat saaneet perusarmeijoidensa lisäksi omat kaksi alapuoluettaan. Alapuolueilla on omat erikoistumisalueensa, joista kuvaukset seuraavassa:
GDI
The Steel Talons (Teräskynnet)
Teräskynnet olivat kokeellinen toimiryhmä, joka keskittyi huipputekniikkaan. Sen joukot koostuivat pitkälti erilaisista kävelijöistä, erityisesti Titaneista ja Wolverineista, jotka esiintyivät jo Tiberian Sunissa. Ryhmä toimi Tiberian Sunin aikaan ja myös sen jälkeen, ennen kuin GDI lakkautti kävelijöiden valmistuksen ja käytön sotilastehtävissä. Teräskynsien insinöörit on varustettu pistoolein, vartiotykkeihin (Guardian Cannon) voi lisätä Predator- ja Mammuttitankeilla käytössä olleen raidetykki-päivityksen. Lisäksi heidän jalkaväkeensä kuuluvat vain kiväärimies-, ohjus-, ja kranaattijoukot, sekä insinöörit.
ZOCOM
ZOCOM on lyhenne sanoista Zone Operations Command (Vyöhykeoperaatioiden johto). Tämä alapuolue perustettiin kolmannen tiberiumsodan jälkeen, ja se sisältää GDI:n korkeateknologisimmat sotajoukot. Erityisesti ZOCOM keskittyy taisteluihin alueilla, joissa tiberium-saasteisuus on korkea ja heidän tehtävänään on yrittää hankkia punaisia vyöhykkeitä takaisin. Erityispiirteinä on kehittynyt ääniaalto-aseistus ja tiberiumilta suojaavat voimapanssarit. Esimerkiksi heillä ei ole normaaleita Vyöhykejoukkoja (Zone Trooper) vaan uudenlaisia Vyöhykesissejä (Zone Raider), joiden aseistuksena on voimakkaat ääniaaltoaseet ja ilmantorjuntaohjuksia laukaisevat ohjuslavetit.
Nodin veljeskunta
The Black Hand (Musta Käsi)
Musta Käsi on Nodin veljeskunnassa toimiva ritarikunta, jonka erikoisalana ovat jalkaväen iskujoukot. Mustan käden jalkaväki aloittaa heti veteraaneina ja heidän kommandonsa ovat sankarillisia jo alustavasti koulutettuina. Myös kaikki liekinheitinteknologiaan pohjautuvat aseet ovat heillä normaaleja versioita tehokkaampia. Heidän Avatar- sotakävelijänsä on myös erilainen kuin normaali ja on nimeltään Purifier, Puhdistaja. Toisin kuin Avatar, Purifier saapuu taistelukentälle valmiiksi asennetulla liekenheittimellä. Mustan käden johtajana toimii Veli Marcion, joka uskoo Kanen kuolleen jo toisen Tiberiumsodan lopussa ja alkaa käännyttää Nodin veljeskunnan jäseniä Kanen oppeja vastaan.
The Marked of Kane (Kanen Lapset)
Scrin
Reaper-17 (Noutaja-17)
Scrinien Reaper-17 keskittyy tehokkaaseen maahyökkäykseen ja tehokkaaseen tiberiumin keräämiseen. Tämän vuoksi he ovat vaihtaneet lähes kaikki ilmajoukkonsa maajoukkoihin ja heillä on kyky varastoida tiberiumia tehokkaammin ja kehittää sitä Kasvustimuloijan avulla. Se toimii kuin Kasvukiihdytin, mutta nopeammin ja tehokkaammin. Myös heidän Tuhoaja-kolmijalkansa on kehittyneempi, koska se voi muuntosäteen avulla ammentaa tiberiumia ja näin tehostaa aseitaan, Ahmija-tankin tapaan. Sen nimikin on Noutaja-kolmijalka(Reaper Tripod).
Traveller-59 (Kiertolainen-59)
Traveller-59 keskittyy nopeuteen, teleportaamiseen ja mielenhallintaan. Esimerkiksi heidän "Cultist"- yksikkö kykenee hallitsemaan muita yksiköitä ja rakennuksia kuin Ylimieli, mutta niillä ei ole rakennusrajaa. Heidän Ylimielensä on nimeltään "Prodigy" ja se voi hallita alueella olevia yksiköitä. Myös heidän ilmajoukkonsa ovat nopeampia kuin muilla Scrinien puolueilla.
Epic-yksiköt
Pelissä GDI:llä, Nodilla ja Scrineillä on omat ns. Epic-yksiköt, joita harvinaisuutensa ja tuhovoimansa ansiosta voi rakentaa vain omasta rakennuksestaan ja vain yhden kerrallaan. Nämä yksiköt ovat ainoita, jotka kestävät superaseenkin suoran osuman. Epic-yksiköt ovat seuraavat:
Pavel Churavý
Pavel Churavý (s. 22. huhtikuuta 1977 Liberec) on tšekkiläinen yhdistetyn hiihtäjä. Hänen ensimmäinen kautensa maailmancupissa oli kausi 1999–2000, jolloin hän oli kokonaiskilpailun 44:s. Churavý on sijoittunut maailmancupin kokonaiskilpailussa seitsemänneksi kaudella 2009–2010 ja kymmenenneksi kaudella 2008–2009. Hän on ollut urallaan neljä kertaa palkintopallilla: toinen Liberecissä 2002 ja Schonachissa 2010 sekä kolmas Val di Fiemmessä ja Klingenthalissa 2009.
Command & Conquer 3: Kane’s Wrath
GDI
Valtava ja erittäin raskaasti panssaroitu ja aseistettu panssarivaunu nimeltä "MARV"(Mammoth Armored Reclamation Vehicle). Se kykenee keräämään tiberiumia ajaessaan sen yli, antaen pelaajalle samalla rahabonusta. Siinä on neljä miehitettävää asemapaikkaa jalkaväelle ja se voi murskata yliajamalla lähes minkälaisen kulkuneuvon tahansa, jopa mammuttitankin, Avatarin ja Tuhoaja-kolmijalan. Standardiaseena toimii kolmipiippuinen ääniaaltotykki.
Pavel Churavý
Arvokilpailuihin Churavý on osallistunut vuodesta 1999 alkaen. Hänen parhaat henkilökohtaiset sijoituksensa MM-kilpailuissa ovat suurmäen Gundersen-kilpailun kahdeksas ja yhteislähtökilpailun 12. sija Liberecissä 2009, normaalimäen Gundersen-kilpailun 12. sija Val di Fiemmessä 2013, sprintin 14. sija Val di Fiemmessä 2003 sekä normaalikilpailun 16. sija Oberstdorfissa 2005. Joukkuekilpailussa hän on parhaimmillaan sijoittunut kuudenneksi Liberecissä 2009. Olympialaisissa Churavý oli Salt Lake Cityssä 2002 sprintissä 15:s, normaalikilpailussa 16:s ja joukkuekilpailussa yhdeksäs, Torinossa 2006 normaalikilpailussa 21:s, sprintissä 31:s ja joukkuekilpailussa kahdeksas sekä Vancouverissa 2010 suurmäen Gundersen-kilpailussa viides, normaalimäen vastaavassa kilpailussa 12:s ja joukkuekilpailussa kahdeksas.
Command & Conquer 3: Kane’s Wrath
Nod
Valtava nelijalkainen mechakävelijä, joka näyttää isommalta Avatar-sotakävelijältä, kulkee nimellä "Redeemer". Yksikköön voi asettaa jalkaväkeä ja jokainen jalkaväkiryhmä antaa sille erilaisen aseen, esimerkiksi Militant Squad voi antaa raskaan konetykin. Yksikön erikoiskyky on raivogeneraattori, joka aktivoituna kääntää vihollisen joukot heidän liittolaisiaan vastaan. Standardiaseena toimii kolmipiippuinen lasertykki.
Rälssi
Rälssi oli keskiaikainen yhteiskuntaluokka Suomessa.
Command & Conquer 3: Kane’s Wrath
Scrin
Valtava hämähäkkimäinen kävelijä nimeltä "Eradicator Hexapod". Se voi kerätä rahaa jalostamalla tuhottuja vihollisen yksiköitä ja rakennuksia. Siinä on kolme miehitettävää asemaa jalkaväelle. Standardiaseena toimii plasmakiekot.
Rälssi
Rälssi tarkoittaa erioikeuksia (ensi sijassa verovapautta), jotka katolinen kirkko ja maallinen ylimystö hankkivat itselleen. Rälssiksi kutsutaan myös kaikkia niitä, jotka nauttivat tätä vapautta. Historiantutkimus puhuu rälssisäädystä, rälssiluokasta tai rälssimiehistä varsinkin keskiajan yhteydessä. 1500-luvulla maallinen rälssi muuttui aatelissäädyksi. Moni maallista rälssiä edustava keskiajan rälssimies oli asemies, joista pieni osa lyötiin ritariksi.
Command & Conquer 3: Kane’s Wrath
Pelimuodot
Kane’s Wrathissä on normaali tarinakampanja ja kahakkataistelut(Skirmish). Uutuutena on ns. Global Conquest Mode(Maailmanlaajuinen valloitus) eli siinä on tarkoituksena valloittaa maailma oman joukkueen hallintaan, joko tuhoamalla vastajoukkueen yksiköt ja tukikohdat tai suorittaa oman joukkueen vaihtoehtoinen voittotavoite.
Tarinakampanja
Pelissä on vain yksi kampanja ja se on Nodin Veljeskunnan. Tarina kulkee kolmessa eri ajanjaksossa ( Alku Firestorm kriisin jälkeen,Välivaihe 3 Tiberium Sota, Loppuvaihe 3 Tiberium sodan jälkeen). Kampanjassa on 13 tehtävää.
Rälssi
Rälssin historia
Rälssisääty syntyi Suomessa Ruotsin vallan myötä 1200–1300-luvuilla. Suomalaiset moisioiden suurtalonpojat joutuivat uusien vallanpitäjien seurauksena luopumaan asemastaan ja heidän tilansa joutuivat Ruotsin kruunun ja katolisen kirkon omistukseen. Pääasiassa rälssi koostui ruotsalaisista ja saksalaisista suvuista. Tilusten rakenteista on päätelty, ettei käytännössä kukaan suomalainen suurtalonpoika päässyt nousemaan rälssiin. Vaikka alkuun heidän joukossaan oli muutama suomalainen nimi (Hyvälempi, Mielivalta), niin nämä lopulta katosivat. Suomessa olleita rälssisukuja olivat muun muassa Bidz, Blåfield, Boije, Carpelan, Creutz, Dufva, Fincke, Fleming, Garp, Horn, Ille, Jägerhorn, Kurki, Lepas, Poitz, Stålarm ja Tavast.
Command & Conquer 3: Kane’s Wrath
Kahakkataistelut (Skirmish) ja Internet-pelit
Kahakkataistelut ja verkkopeli ovat kuten Tiberium Warsissa, mutta perusarmeijoiden lisäksi pelaaja voi valita armeijakseen alapuolueen. Näin pelaajilla on yhteensä yhdeksän eri armeijaa valittavanaan.
Rälssi
Rälssin historia
Eerik Pommerilainen jakoi Suomessa käydessään 7. joulukuuta vuonna 1407 rälssikirjeen 14 henkilölle ja toiset 14 rälssikirjettä vuonna 1435. Rälssikirjeen saaneiden henkilöiden joukossa olivat mm. Olavi Bonpoika (Boose) , Paavali Karpalainen, Friis-suvun kantaisä , Magnus Torstensson (Fogelhufvud) , Henrik Olavinpoika ja Jägerhorn af Storby -suvun kantaisä.
Command & Conquer 3: Kane’s Wrath
Global Conquest Mode
Global Conquest on uusi pelimuoto, jossa pelaajat liikuttava joukkojaan kartalla vuoropohjaisesti ja pyrkivät valloitamaan alueet, hieman Risk-lautapelin tyyliin. Taistelut käydään kuitenkin normaalisti reaaliajassa. Pelimuotoa voi verrata Lucasartsin peliin Star Wars: Empire at War.
Rälssi
Hengellinen rälssi
Hengellisen rälssin eli papiston tehtävänä oli keskiaikaisen nelisäätyopin mukaan vaalia yhteisön uskonasioita rukouksin ja Jumalaa palvellen. Se sai alkunsa noin vuonna 1277, jolloin kirkon maat ja rakennukset saivat verovapauden. Vasta keskiajan viimeisellä vuosisadalla näyttää Ruotsin kirkko saaneen kaikkien tilojensa verovapauden tunnustetuksi. Hengellisestä rälssistä teki lopun Kustaa Vaasan toimeenpanema reformaatio. Västeråsissa 1527 tehtyjen päätösten mukaan peruutettiin suurin osa kirkon omaisuutta ja tuloja kruunulle.
Command & Conquer 3: Kane’s Wrath
Tarina
Pelin tarina alkaa vuodesta 2034. Toinen tiberiumsota on ohi, Nodin veljeskunta on jakaantunut useaan ryhmittymään, CABAL on voitettu ja kaikki uskovat Kanen kuolleen. Mutta Kane on yhä elossa ja hänellä on vielä yksi uskollinen palvelija (pelaaja). Kane pyrkii yhdistämään veljeskunnan uudelleen siten, että hän ei paljasta itseään GDI:lle vielä vuosiin. Hän lähettää palvelijansa tekemään tehtäviä sen eteen. He saavat selville, että Musta Käsi- järjestö on Veli Marcionin komennossa ja että hän on julistautunut oikeaksi tiberiumin profeetaksi. Oikea profeetta on kuitenkin Kane, ja Kane ei voi hyväksyä Marcionia profeettana. Kanen palvelija hyökkää Marcionin tukikohtaan Australiassa ja tuo hänet Kanen eteen. Marcion ällistyy siitä, että Kane on elossa ja pyytää tältä anteeksi. Sitten palvelija hyökkää GDI:n nestemäisen tiberiumin tutkimuskeskukseen, jotta Kane voi lähettää muulle Nodille merkin, että veljeskunta on jälleen yhtenäinen. Palvelija onnistuu ja tutkimuskeskuksen räjähdys tekee suuria muutoksia Australian tiberiummäärään. Tämän jälkeen Kane nukuttaa pelaajan 12 vuodeksi. Hän vielä sanoo että hänen evoluutionsa seurauksena jopa CABAL kalpenee vertailussa.
Rälssi
Maallinen rälssi
Maallisen rälssin tehtävänä oli säätyopin mukaan palvella valtakuntaa asein. Maallinen eli aatelinen rälssi syntyi vuonna 1279 kuningas Maunu Ladonlukon annettua Alsnön asetuksen. Asetuksessa myönnettiin verovapaus kaikille niille, jotka ottivat suorittaakseen sotapalvelusta ratsain. Jo 1300-luvulla tunnustettiin tietyin edellytyksin periytyvä rälssioikeus, joka siis jo silloin mahdollisti rälssisukujen muodostumisen.
Command & Conquer 3: Kane’s Wrath
Tarina
Vuonna 2046 pelaaja herätetään ja selviää, ettei hän ole ihminen, vaan tekoäly nimeltä LEGION. Hänelle on annettu se, mitä CABALista vielä oli jäljellä. Alexa Kovacs, Kanen läheisin apulainen antaa LEGIONille lyhyen katsauksen siihen, mitä on tapahtunut hänen ollessaan pois päältä. Kane kertoo, että kolmannen tiberiumsodan valmistelut ovat jo käynnissä ja että se alkaa, kun GDI:n avaruusasema Philadelphia saadaan tuhottua ja sen mukana GDI:n johtajisto. LEGION lähetetään Johannesburgiin tuhoamaan GDI:n ionitykkiasemaa, koska ionitykki pilaisi Kanen suunnitelmat. Myöhemmin Kane käskee LEGIONin tuhoamaan GDI:n aarteisto, jotta GDI:n aarteiston komissarista Redmond Boylesta tulisi GDI:n hallitseva johtaja. Boyle ei koskaan osannut aavistaa, että Kane käytti häntä vain hyväkseen. Kun Boyle oli saatu GDI:n johtoon ja Philadelphia tuhottua, alkoi kolmas tiberiumsota. Taisteluiden aikana LEGION onnistuu vangitsemaan ja evakuoimaan GDI:n johtavan nestemäisen Tiberiumtutkijan tri Alphonse Giraudin, joka siirtyy Nodin puolelle. Myöhemmin LEGION onnistuu tuhoamaan kolme ZOCOM joukkojen MARV panssarivaunuprototyyppiä, joiden pohjalta Nod rakentaa oman superaseensa Redeemer-kävelijän. Alexa alkaa epäillä LEGIONia, mutta ei kuitenkaan uskalla sanoa sitä Kanelle. Samalla hän myös alkaa epäillä Nodin kenraalia Kilian Qataria, koska hän kyseenalaistaa Kanea. Alexa antaa käskyn hyökätä Temple Primen kimppuun Sarajevoon ja hyökkäys lavastetaan Kilianin niskoille. Command & Conquer 3: Tiberium Warsissa Nodin kampanjassa joudutaan yhdessä tehtävässä puolustamaan Temple Primea GDI:ta ja Nodin pettureita vastaan. Hyökkäävistä Nodin joukoista syytettiin Kiliania. Kun hyökkäys oli edennyt tarpeeksi pitkälle, LEGION haki koodit ionisuojakenttään ja Alexa toimitti ne GDI:lle. Pian tämän jälkeen Boyle käski käyttää ionitykkiä Temple Primeen ja sen seurauksena temppelissä piilossa ollut nestemäinen tiberiumpommi räjähti. Alexa uskoi Kanen kuolleen ja järkyttyi, kun Kilian otti Nodin komentoonsa. Mutta Kane ei ollut Temple Primella vaan kertoi Alexalle, että se oli vain hämäystä. Pian Scrinit hyökkäävät maapallolle ja LEGION lähtee puolustamaan keltaisia vyöhykkeitä heitä vastaan, jotta Nod ei heikentyisi liikaa. LEGION onnistuu tuhoamaan valtavan Eradicator Hexapod kävelijän ja kukistamaan Scrinien joukot. Onnistuttuaan tässä Alexa lähettää LEGIONIN hakemaan Tacitusta GDI:n käsistä, mutta hänen epäilynsä LEGIONia kohtaan on kasvanut niin paljon, ettei hän enää luota LEGIONiin. Syynä tähän on, että CABAL tappoi Alexan perheen ja LEGIONissa on se, mitä CABALista vielä on jäljellä. Kun LEGION saa kaapattua Tacituksen, Alexa menettää hallinnan itsestään ja yrittää tuhota LEGIONin viruksella. Kane järkyttyy Alexan petoksesta ja myös vielä enemmän siitä, että hän antoi käskyn hyökätä Temple Primeen. Alexa pidätetään, mutta ennen kuin se ehditään tehdä Alexa sieppaa aseen itselleen ja uhkaa ampua Kanen mutta sen sijaan Alexa ampuu itsensä. Kane ei saa LEGIONia elvytettyä ja LEGION sulkeutuu.
Rälssi
Rälssin muuttuminen aateliksi
Kustaa Vaasan ajoista lähtien alkoi ratsupalveluvelvollinen rälssiluokka muuttui aateliseksi virkamiessäädyksi. 1500-luvulla ratsupalvelusta vielä koetettiin pitää rälssin edellytyksenä ja ratsupalveluksen laajuus määrättiin rälssimaan tuoton mukaan. Juhana III:n ajoista alkoi olla sääntönä, että rälssi saavutettiin ainoastaan kuninkaan kirjeellä ja että periytyi siinäkin tapauksessa, että ratsupalvelusta ei voitu suorittaa. Aatelistosta oli tullut perinnöllinen sääty ja rälssistä erioikeus. Kustaa II Aadolfin ja Kristiinan ajoista lähtien rälssiin sisältyi taloudellisten etujen ohella oikeus päästä ylempiin virkoihin, forum privilegiatum, patronaattioikeus ja niin edelleen. Aateliston viimeiset muodolliset erioikeudet kumottiin perustuslakia uudistettaessa vuonna 1995.
Command & Conquer 3: Kane’s Wrath
Tarina
Oltuaan deaktivoituna vuoteen 2052 asti, LEGION herää jälleen. Kane ilahtuu tästä ja kertoo, että LEGION on avain Tacituksen salaisuuksiin, sillä Tacitus antaa signaalin, jonka vain LEGION pystyy havaitsemaan. Mutta koska LEGIONin ensimmäinen yritys kaapata Tacitus epäonnistui Alexan takia, ja koska Nod on heikentynyt kolmannen tiberiumsodan jälkeen, Kane käskee LEGIONia herättämään toisen tiberiumsodan ajalta peräisin oleva kyborgiarmeija nimeltään Kanen Lapset. Vain LEGION kykenee hallitsemaan niitä, aivan kuten CABAL. Herätettyään Kanen Lapset, Kane lähettää LEGIONin hakemaan Tacitusta GDI:n käsistä. GDI on tehnyt Tacituksella kokeita ja siitä on tullut epävakaa. Ensin LEGION hyökkää pelkillä Kanen Lapsilla, mutta saa myöhemmin avukseen Mustan Käden ja tavallisen Nodin armeijan. Yhdistämällä kaikki Nodin sotajoukot, LEGION onnistuu kaappaamaan Tacituksen ja tomittamaan sen Kanelle. Kane epäilee, että GDI on vahingoittanut sitä niin paljon, ettei sen korjaaminen enää onnistu. Tästä huolimatta Kane ja LEGION tekevät sen, mitä heidän oli tarkoituskin: Tacituksen signaalin avulla LEGION kykenee matkaamaan syvälle avaruuteen tuoden Kanelle tietoja tiberiumin ja siihen liittyvien muukalaisrotujen perusteista ja muusta. Kanen pitkäaikainen suunnitelma oli onnistunut ja LEGION täytti kohtalonsa.
Rälssi
Rälssitilat
Rälssitilat olivat alkujaan aateliston omistamia maatiloja, jotka oli vapautettu maaveroista. Rälssimaa kasvoi etenkin kuningatar Kristiinan aikana alaltaan aatelisarvojen runsaan jakelemisen johdosta sekä siitä syystä, että aatelisto sai haltuunsa kruununmaata ja kruununveroja. Kaarle XI:n reduktio teki lopun tästä rälssimaan laajentamisesta. Laadultaan rälssierioikeus pysyi pääasiassa muuttumattomana, mutta rälssin laajentaminen kruunun- ja veromaahan tehtiin mahdottomaksi sillä, että määrättiin maanluonnot eli määriteltiin, mitkä maat saivat olla rälssimaita ja veronalaisia. Vuonna 1789 säädetty yhdistys- ja vakuuskirja vahvisti, että rälssimaata ei voitu muuttaa veronalaiseksi eikä päinvastoin.
Command & Conquer 3: Kane’s Wrath
Tarina
Aivan viimeisenä näytetään Scrinien kielellä viesti, joka vihjaa uudesta Scrinien invaasiosta...
Aiheesta muualla
sv:Command & Conquer 3: Tiberium Wars
1780
Tapahtumia aiheittain
1751 – 1800
Albert Michant
Albert Michant oli belgialainen vesipalloilija, joka kilpaili kesäolympialaisissa vuosina 1900 ja 1908. Molemmilla kerroilla hän kuului hopeaa saaneeseen joukkueeseen.
William C. Durant
William Crapo "Billy" Durant oli eräs amerikkalaisen ajoneuvoteollisuuden pioneereista. Hänen katsotaan alullepanneen ajoneuvoteollisuudessa nykyisinkin yleisen käytännön, jossa holding-yhtiönä toimivan emon alaisuudessa on monta, eri automerkkejä eri hintaluokkiin valmistavaa yhtiötä. Hänen toimeksipaneminaan syntyivät tämän päivän suuryhtiöt, holding-yhtiö General Motors sekä automerkki Chevrolet.
Uran alkuvuodet
Billy syntyi yläluokkaiseen bostonilaiseen perheeseen, mm. hänen äitinsä isä, Henry H. Crapo, oli sahatavara- ja rautatiemagnaatti ja Michiganin osavaltion kuvernööri. Billy lopetti opiskelunsa high schoolissa kesken ja siirtyi työskentelemään isoisänsä puutavarayhtiössä. Vuonna 1886 hän perusti ystävänsä J. Dallas Dortin kanssa Flint Road Cart Company -nimisen yhtiön, joka kasvoi pienestä alusta suuryhtiöksi. Vuonna 1895 parivaljakon liiketoiminta oli kasvanut koko Yhdysvallat kattavaksi ja tuolloin yhtiön nimeksi muutettiin Durant-Dort Carriage Company. Yhtiö oli hevosajoneuvojen valmistajana markkinajohtaja Yhdysvalloissa ja vaunujen mantereenlaajuista myyntiä varten Durant kehitti modernin franchising-järjestelmän esiasteena toimineen edustajien verkoston. Kun hänestä vuonna 1904 tuli Buickin johtaja, hän nosti tämän "hevosettomia vaunuja" valmistaneen yhtiön menestyksen tielle opeilla, jotka hän oli saanut vaunujen valmistuksen ja myynnin parissa. Vuonna 1908 hän perusti General Motors -yhtiön, kaikkien ajoneuvojen komponentteja valmistaneiden yhtiöidensä holdingyhtiöksi. Hyvin nopealla tahdilla GM hankki omistukseensa Buickin rinnalle Oldsmobile-, Oakland ja Cadillac -automerkkejä valmistaneet yhtiöt.
Autot ja General Motors
Alun perin Durant suhtautui autoihin hyvin vastahankaisesti, pitäen niitä meluisina, haisevina ja vaarallisina. Vuosisadan vaihteessa alkoi kuitenkin näyttämään siltä, että näillä hevosittomilla vaunuilla olisi olemassa tähänastista suurempaa kaupallista menestystä. Skottisyntyisen David Dunbar Buickin Michiganin Detroitiin perustama Buick Motor Company oli taloudellisesti huonossa jamassa. Buickilla oli kuitenkin hallussaan suunnittelemansa OHV-moottorin patentti. Buick Motor Companyn pelastajaksi tuli sijoittaja James H. Whiting (1842 – 1919), joka vuonna 1904 siirsi yhtiön kotikaupunkiinsa Michiganin Flintiin ja palkkasi sen johtoon William Durantin.
Chevrolet
Vuonna 1910 Durant teki ostotarjouksen Ford Motor Companysta, mutta GM:n rahoituksesta vastanneet pankkiirit eivät antaneet enää tälle hankkeelle tukeaan. Yhtiön kassa oli tyhjä ja sen seurauksena pankkiireista muodostettu konsortio otti itselleen määräysvallan, pakottaen Durantin lähtemään pois yhtiöstä. Durant alkoi välittömästi rakentamaan uutta yhtiötä, ja hankki omistukseensa Little-automerkin valmistusoikeudet. Littlen oli tarkoitus kilpailla Fordin T-mallia vastaan. Durant halusi kuitenkin lisää ja nopeammin. Marraskuun 3. päivänä, vuonna 1911 hän perusti Buickin entisen kilpa-ajajan ja itseoppineen autonrakentaja Louis Chevrolet:n kanssa Chevrolet Motor Car Companyn. Durantilla ja Chevroletilla oli kuitenkin autoista ja yhtiöstä sen verran erilaiset näkemykset, että heidän tiensä erkanivat vuonna 1914, Durantin ostaessa liikekumppaninsa osuuden yhtiöstä. Durant yhdisti voimansa jälleen vanhan liikekumppaninsa McLaughlinin kanssa ja vuonna 1915 he perustivat Chevrolet Car Company of Canadan. Näiden yhtiöiden tuomien voittojen turvin Chevrolet pystyi ostamaan General Motorsin osake-enemmistön ja tätä kautta Billy Durant sai vuonna 1916 GM:n johtajanvakanssinsa takaisin.
Durantin toisella johtajakaudella, vuosina 1916 – 1920, hän liitti Chevroletin osaksi General Motorsia. Hän myös hankki yhtiön omistukseen autokoreja valmistaneen Fisher Bodyn sekä kodinkoneita valmistaneen Guardian Frigerator Companyn, jolla oli mm. vuodelta 1916 kylmäkaapin patentti. Yhtiö tuli tunnetuksi Frigidaire-tavaramerkillään. Kahdenkymmenen vuoden takaisia kokemuksiaan vaunujen valmistamisen ajoilta hyödyntäen, Durant yhdisti erilaisia osia ja komponentteja valmistavia yhtiöitä, muodostaen näitä hallinoivan holding-yhtiö United Motors Companyn. Sen johtoon hän asetti Hyatt Roller Bearing Companyn johtajan Alfred P. Sloanin. UMC:n tyttäriä olivat mm. autoteollisuuden komponentteja valmistaneet Hyatt Roller Bearing Company (laakerit), New Departure Manufacturing (laakerit), Dayton Engineering Laboratories (myöhemmin Delco Electronics Corporation) (autosähkö), Harrison Radiator Corporation (jäähdyttimet), Jaxon Steel Products ja Perlman Rim. United Motors Co. oli alkuun itsenäinen yhtiö, toimittaen osia kaikille halukkaille ostajille, mutta vuonna 1918 se yhdistettiin suoraan GM:n alaisuuteen. Sloan nousi 1920-luvulla GM:n johtoon, hänen aikanaan GM:stä tuli maailman suurin ajoneuvojen valmistaja. Vuonna 1920 Durant joutui taas lähtemään yhiöstä, GM:n silloisen suuromistajan, kemianyhtiö DuPontin halutessa GM:n hallintaansa.
Durant Motors
Jouduttuaan jättämään luomansa yhtiön johtajan paikan jo toistamiseen, Billy Durant alkoi rakentaa imperiumiaan vielä kerran. Durant Motors rakennettiin Billy Durantin oppien mukaisesti yhtiöksi, jolla olisi General Motorsin tavoin tarjota auto useaan eri hintaluokkaan. Yhtiön merkkejä olivat Flint, Durant ja Star, joilla yhtiö kilpaili GM:n Buickia, Oldsmobilea, Oaklandia ja Chevroletia vastaan. William Durant hankki yhtiönsä omistukseen Connecticutin Bridgeportista kotoisin olleen, loistoautoja valmistaneen Locomobile Company of American konkurssipesän. Tämä hankinta loi Durant Motorsille mahdollisuuden kilpailla eksklusiivisten loistoautojen markkinoilla, Rolls-Royce- ja Pierce-Arrow -merkkejä vastaan. Durant Motorsilla oli läheiset suhteet Dort-, Frontenac- ja De Vaux-automerkkeihin. Star-nimellä valmistetut autot saivat vientiversioina nimen Rugby. Vuosina 1928 – 1931 yhtiö myi hyötyajoneuvoja Yhdysvaltain ja Kanadan markkina-alueilla Rugby Trucks -brändin alla. Lisäksi yhtiöllä oli suunnitelmat Princeton-nimellä valmistettavasta autosta, joka kilpailisi Packardia ja Cadillacia vastaan, sekä Eagle-merkistä, joka sijoittuisi halvimman Starin ja Durantin väliin. Kumpaakaan merkkiä ei kuitenkaan laitettu tuotantoon.
Alkuaan Durant Motors menestyi hyvin, kiitos siitä kuuluu William Durantin luomalle usean merkin politiikalle ja General Motorsin johdossa hankitulle kokemukselle. Vuoden 1929 pörsiromahdus vähensi kuitenkin autojen myyntiä ja yhtiön taloudellinen tilanne heikkeni nopeasti. Koska autot eivät tehneet kauppaansa, myyntipisteitä jouduttiin sulkemaan ja Durant Motorsin markkinaosuus pieneni, näin kierre oli valmis. Viimeiset yhtiön valmistamat autot, jotka olivat Duranteja-merkkisiä, rullasivat linjalta vuonna 1931. Kanadan tytäryhtiö jatkoi vielä toimintaansa nimellä Durant Frontenac, mutta Durant-etuliite poistui käytöstä saman vuoden aikana.